7 
In montibus vero, qui supra Albaniam siti sunt, alia gens lesghica 
vitam degit bellicosa ; in causa est locorum asperitas , quae impedit , quo- 
minus coli rite possint ; campestris itaque agriculturae et pacis minus 
studiosa gens , cujus sedes utplurimum montosa nemora , libera , in- 
domita, immanis et atrox, imprimis amplectitur Avaros, Kasikumyccos , 
Acus c hos , Karaikatachenses , Tabassaranenses , Andos, Koissubidinos , 
accolas dein Samurae torrentis, ac numerosas alias tribus (*) ; porro referas 
huc in summis Caucasi jugis, Cachetiae finitimis, pristinos quoque Diduros. 
i Rossis hodie Didoitzos dictos, Cabutschos etiam, Anzugos ac imprimis 
Bellocanenses praedones saevissimos , in saltuosis convallibus ac fere in 
ipsis castris rossicis praedationem terrestrem exercentes clandestinam 
ipsosque milites rossicos auferentes , quos magno pretio pridem Tureis 
anapensibus venditabant. 
At mitissimi eorum vicini monticolae jam ad Iberos accedentes Ibero- 
rumque lingua utentes Ch^.wssuri, Pskawi, Tuschi, Rossico imperio dediti 
dictuque obedientes , hieme e montibus asperis , propter nivem tunc in- 
viis , ideoque aestivis duntaxat sedibus suis , in latissimam planitiem , e 
dextra Alazonii ripa expansam fertilissimamque descendunt , ut sibi jumen- 
tisque suis necessarium quaerant nutrimentum ; aut ulteriora frequentant 
deserta Carajoense et Upadarense , inter Yoram et Alazonium amnes sita, 
ultra trecentas leucas rossicas inde a sedibus montosis remota, quae 
aestate demum tenent. 
Ceteroquin Cachetiae omnis amoenissimus situs et ubique fertilitate 
conspicuus , praecipue vallis Gamborensis , ubi lenes continuo spirant 
aurae, quum e contra devexorum, inter Alazonium et Cambysem, ho- 
(*) Strabonis Geograph. lib. XI. cap. 4. §. 3 ex edit. J. P. Siebenkees. Tom, IV. 
pag. 424. 
